સુરત : કતારગામ વિસ્તારમાં આવેલા એક ખુલ્લા પ્લોટમાંથી દબાણ હટાવવાની બાબતે મામલો બિચકતા પોલીસ અને પ્રજા સામસામે આવી ગયા હતા. સુરતનાં કતારગામ ખાતે પાલિકાનો એક ખાલી પ્લોટમાં શાળા બનાવવાનું આયોજન કરવામાં આવી રહ્યું હતું. જો કે ખાલી પ્લોટ પર ઝુંપડપટ્ટી બનેલી હતી. જેને હટાવવા માટે કોર્પોરેશનની ટીમ પોલીસ પ્રોટેક્શ સાથે ત્યાં પહોંચી હતી. જો કે સ્થાનિકોએ તેનો વિરોધ કરતા પોલીસે તેઓને કાબુમાં લેવાનો પ્રયાસ કર્યો હતો. જો કે સ્થાનિકોએ પોલીસની વાત માનવાનાં બદલે હાથચાલાકી ચાલુ કરી દીધી હતી. જેનાં પગલે ચાર પોલીસ સ્ટેશનમાંથી સ્ટાફ બોલાવીને મોટા પ્રમાણમાં કાફલો ખડકી દેવામાં આવ્યો હતો.